Tarcila Rivera Zea

Tarsila Riwira Siya icha Tarcila Rivera Zea sutiyuq warmiqa (1984 watapi paqarisqa Puhas ayllu llaqtapi, Willkawaman distritupi, Willkawaman pruwinsyapi, Ayakuchu suyupi) huk piruwanu  pulitiku warmim, willay kamayuqmi.

Tarcilachaqa Puhas (San Francisco de Pujas) ayllu llaqtachapis, Willkawaman distritupi, Willkawaman pruwinsyapi wiñarqan. Chunka watallayuq kachkaspa Lima llaqtata chayarqan, huk wasipi llamk'aq.

1971 watapi, Juan Velasco Alvarado umalliq kachkaptin, Mamallaqta Kaswaysaphi Wasi (Instituto Nacional de Cultura) nisqapi qillqakamayuqmi tukurqan.

Bauzate y Meza nisqa yachay wasipi willay kamayta yachaqarqan, chaymantas Arhintinaipi, Watikanupipas ñawiriy wasi kamayta.

Tarcilaqa chay karu llaqtakunapi warmikunap, ayllurunakunap hayñinta achamaq tukruqan, Urin Afrikapi, Chunwa, Ihiptu, huk mamallaqtakunapipas huñunakuykunapi kaspa.

1985 watapi Piruwpi Sasachakuy pacha nisqapi Wamanqa llaqtapi huk ayllullaqtakunamanta hamuq warmikunawan Chirapaq nisqa tantanakuyta kamarispa umalliqnin tukurqan, kunankamapas.

2012 watamantapacha Huñusqa Nasyunkunata kunaq kachkan warmikunap sasachakuyninkunamantam. pi 2016 watapi Huñusqa Nasyunkunap Tiyaqlla Kunanakuynin Ayllurunap Sasachakuyninmanta (Foro Permanente para las Cuestiones Indígenas de las Naciones Unidas) nisqaman akllasqas karqan.

 Hawa t'inkikuna 
 Fernando Jesús Pebe: Tarcila Rivera Zea. 
 Foro internacional de mujeres indígenas: Mujeres indígenas luchando por sus derechos. Junta Directiva de Latinoamérica, Tarcila Rivera Zea, (Perú),  rikusqa.
 Líder indígena quechua fue elegida miembro de foro de Naciones Unidas. Tarcila Rivera Zea, nacida en Ayacucho, promueve la afirmación de la identidad y el reconocimiento de los derechos de los pueblos indígena. Diario Correo, .
 ONU: Eligen a Tarcila Rivera como miembro del Foro Permanente. Servindi, .
 Tarcila Rivera Zea: “Yo tenía una enorme obsesión por estudiar”, Entrevista realizada por Nélida Céspedes Rossel. Revista EAD, Educación de Adultos y Desarrollo. EAD 84/2017.

Katiguriya:Pulitiku (Piruw)
Katiguriya:Qhichwa rimaq
Katiguriya:Warmi